יובל הימן מונה לתפקיד עורך "זמן ירושלים"
אליק מרגלית, עורך זמן ירושלים, מקומון מעריב בבירה, עוזב את תפקידו. מרגלית מונה לתפקיד סגן עורך מוסף השבת של העיתון מעריב. מרגלית, 33, שימש כעורך המקומון במשך כשנתיים וחצי וכן משמש כמבקר הטלוויזיה של רשת זמן מעריב.
את מקומו של מרגלית בזמן ירושלים ימלא יובל הימן. הימן שימש ככתב מגזין של המקומון וכן שימש בעבר ככתב במוסף סופשבוע מעריב. הכתב עמרי מניב ישמש מעתה כסגן עורך העיתון, זאת במקומה של רלי כהן אשר פוטרה במסגרת הקיצוצים במעריב, שלא פסחו גם על רשת המקומונים.